Id-Deċiżjoni tal-Kummissjoni
tad-19 ta’ Diċembru 2003
li temenda d-Deċiżjoni 2002/862/KE li tistabbilixxi l-kondizzjonijiet speċifiċi għall-importazzjoni tal-prodotti tal-ħut mill-Każakstan
(notifikata permezz ta’ dokument numru K(2003) 4890)
(Test b’rilevanza ŻEE)
(2003/905/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kondizzjonijiet tas-saħħa għall-produzzjoni u t-tqegħid fis-suq tal-prodotti tasl-ħut [1], u partikolarment l-Artikolu 11(1) tagħha,
Billi:
(1) Fid-Deċiżjoni tal-Kummissjoni 2002/862/KE [2], "il-Kumitat tal-Foresterija, tas-Sajd u tal-Kaċċa (CFFH/FFSK) tal-Ministeru tar-Riżorsi Naturali u l-Protezzjoni ta’ l-Ambjent huwa identifikat bħala l-awtorità kompetenti fil-Każakstan sabiex tivverifika u tiċċertifika l-konformità tal-prodotti tas-sajd u ta" l-akwakultura mal-ħtiġiet tad-Direttiva 91/493/KEE.
(2) B’segwiment tar-ristruzzurazzjoni ta“ l-amministrazzjoni tal-Każakstan, l-wtorità kompetenti ġiet mibdulha għall-Dipartiment Veterinarju tal-Ministeru ta“ l-Agrikoltura (VD-MA). Din l-awtorità ġdida hija kapaċi li tivverifika effettivament l-applikazzjoni tal-liġijiet fis-seħħ.
(3) Il-VD-MA ipprovdiet assigurazzjonijiet uffiċjali dwar il-konformità man-normi tal-kontrolli tas-saħħa u l-monitoraġġ tal-prodotti tal-ħut u ta’ l-akwakoltura kif stabbiliti fid-Direttiva 91/493/KEE u dwar it-twettieq tal-ħtiġiet ta’ l-iġjene li huma ekwivalenti għal dawk stabbiliti f’dik id-Direttiva.
(4) Id-Deċiżjoni 2002/862/EC għandha għalhekk tkun emendata kif xieraq.
(5) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2002/862/EEC hija emendata kif ġej:
1. L-Artikolu 1 huwa mibdul b’dan li ġej:
"L- Artikolu 1
Il-Dipartiment Veterinarju tal-Ministeru ta’ l-Agrikoltura (VD-MA) għandu jkun l-awtorità kompetenti fil-Każakstan sabiex jivverifika u jiċċertifika l-konformità tal-prodotti tal-ħut u ta’ l-akwakoltura mal-ħtiġiet tad-Direttiva 91/493/KEE."
2. L-Artikolu 3(2) huwa mibdul b’dan li ġej:
"2. "Iċ-ċertifikati għandhom ikollhom fuqhom l-isem, il-pożizzjoni u l-firma tar-rapreżentat tal-VD-MA u t-timbru uffiċjali ta’ dak ta’ l-aħħar f"kulur differenti minn dak tal-kitbiet l-oħrajn."
3. L-Anness I huwa mibdul bit-test fl-Anness ta’ din id-Deċiżjoni
Artikolu 2
Din id-Deċiżjoni għandha tapplika mis-27 ta’ Diċembru 2003.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta’ Diċembru 2003.